Prešovská unierzita v Prešove

**Fakulta manažmentu (FM)**

Ul. Konštantínova č. 16, 080 01 Prešov,

tel.: 051 / 4880 580, 051/4880 585 tel./fax: 051 / 4880 510

e-mail: marcela.strisova@unipo.sk; juraj.tej@unipo.sk; viktoria.ali-taha@unipo.sk

<http://www.unipo.sk/fakulta-manazmentu>

<http://studujmanazment.sk>

**Prihlášky zasielajte na adresu:**

Prešovská univerzita v Prešove, Fakulta manažmentu, Konštantínova 16, 080 01 Prešov

**Termín podania prihlášky:** pre bakalárske štúdium do 30. 04.2020

pre magisterské štúdium v slovenskom jazyku do 31. 05.2020

pre magisterské štúdium v anglickom jazyku do 15. 02. 2020

pre doktorandské štúdium do 31. 05. 2020

 **Termín prijímacieho konania (vyhodnocovania):**

1. **pre uchádzačov o bakalárske a magisterské štúdium** do 30. 06. 2020
2. **pre uchádzačov o doktorandské štúdium** do 31. 08. 2020

## Poplatok za materiálne zabezpečenie prijímacieho konania:

## uchádzači o bakalárske štúdium: € 30

## uchádzači o magisterské štúdium: € 30

## uchádzači o doktorandské štúdium: € 50

d) elektronická prihláška: € 20 preferujeme

**číslo účtu: 7000199613/8180**

**IBAN – SK89 8180 0000 0070 0019 9613**

**SWIFT - SPSRSKBA**

**Variabilný symbol: uvádzať rodné číslo uchádzača (bez lomky)**

(Do správy pre prijímateľa resp. poznámky je potrebné uviesť meno a priezvisko uchádzača.)

## Adresa príjemcu platby:

## Prešovská univerzita v Prešove

Fakulta manažmentu

## Konštantínova 16

## 080 01 Prešov

**Dni otvorených dverí:**

 **termíny budú oznámené na web-stránke fakulty**

konajú sa v  aule Michala Bosáka na Fakulte manažmentu, miestnosť č. M120, ul. Konštantínova 16, Prešov.

**Všetky prípadné ďalšie upresnenia budú v zákonných lehotách zverejňované na internetovej stránke fakulty:** [www.unipo.sk/fakulta-manazmentu](http://www.unipo.sk/fakulta-manazmentu).

Akreditované študijné programy FŠ T R PP

**Pre uchádzačov o štúdium v slovenskom jazyku:**

* **Manažment**  v št. odbore: Ekonómia a manažment D Bc. 3 80
* **Manažment** v št. odbore: Ekonómia a manažment E Bc. 4 80
* **Turizmus, hotelierstvo a kúpeľníctvo** v št. odbore: Ekonómia a manažment D Bc. 3 60
* **Turizmus, hotelierstvo a kúpeľníctvo** v št. odbore: Ekonómia a manažment E Bc. 4 40
* **Environmentálny manažment** v št. odbore Ekologické a environmentálne vedy D Bc. 3 20
* **Environmentálny manažment** v št. odbore Ekologické a environmentálne vedyE Bc. 4 15
* **Manažment** v št. odbore: Ekonómia a manažment D Mgr. 2 100
* **Manažment** v št. odbore: Ekonómia a manažment E Mgr. 3 80
* **Environmentálny manažment** v št. odbore Ekologické a environmentálne vedy D Mgr. 2 20
* **Environmentálny manažment** v št. odbore Ekologické a environmentálne vedy E Mgr. 3 15
* **Manažment** v št. odbore: Ekonómia a manažment D PhD. 4 2
* **Manažment** v št. odbore: Ekonómia a manažment E PhD. 5 5
* **Environmentálny manažment** v št. odbore: Ekologické a environmentálne vedy D PhD. 4 1
* **Environmentálny manažment** v št. odbore: Ekologické a environmentálne vedy E PhD. 5 3

**Pre uchádzačov o štúdium v anglickom jazyku:**

* **Management** v št. odbore: Economics and Management D Mgr. 2 20
* **Management** v št. odbore: Economics and Management E Mgr. 3 15
* **Management** v št. odbore: Economics and Management D PhD. 4 1
* **Management** v št. odbore: Economics and Management E PhD. 5 8

FŠ – forma štúdia; T – titul; R – roky štúdia; PP – plánovaný počet prijatých uchádzačov

**Denné štúdium** všetkých študijných programov (na všetkých stupňoch štúdia) je na Fakulte manažmentu **bezplatné.** Externé štúdium študijných programov na Fakulte manažmentu je spoplatnené. Spoplatnené je aj štúdium v anglickom jazyku – výška školného v externých študijných programoch bude zverejnená v stanovenej lehote na webovom sídle fakulty: <https://www.unipo.sk/fakulta-manazmentu>.

**Každý uchádzač môže na Fakultu manažmentu podať aj viac prihlášok na rôzne študijné programy podľa svojho zváženia**

**Pre každý zverejnený horeuvedený študijný program (v každom stupni štúdia a v každej forme štúdia) je vyhodnocované vždy samostatné poradie uchádzačov pre prijatie na štúdium. Taktiež sú samostatné poradia pre prijatie na štúdium uchádzačov v anglickom jazyku. V prijímacom konaní na Fakultu manažmentu sa tak vytvára dohromady 18 samostatných poradí pre prijatie na štúdium.**

### PODMIENKY PRIJATIA

1. **Podmienky prijatia na štúdium v 1. stupni štúdia (bakalárske štúdium)**
* Základnou podmienkou prijatia na štúdium je získanie úplného stredného vzdelania alebo úplného stredného odborného vzdelania vrátane maturitnej skúšky.
* Úplne vypísaná prihláška na štúdium doložená prílohami a zaslaná do stanoveného termínu jedným z nasledovných spôsobov (a alebo b):
1. Riadne a úplné vypísanie **elektronickej prihlášky** na štúdium a jej zaslanie prostredníctvom internetu (prihláška je dostupná v systéme MAIS [www.unipo.sk](http://www.unipo.sk)) do **30.04.2020** na adresu fakulty (preferujeme)
2. Prílohy je možné zaslať najneskôr spolu s maturitným vysvedčením:
* štruktúrovaný životopis,
* originál dokladu o zaplatení poplatku za prijímacie konanie,
* úradne overená fotokópia vysvedčenia o maturitnej skúške;

 c) alebo zaslanie úplne vypísanej a vlastnoručne podpísanej **prihlášky na tlačive Ševt-u** na adresu fakulty s prílohami:

* štruktúrovaný životopis,
* originál dokladu o zaplatení poplatku za prijímacie konanie,
* úradne overená fotokópia vysvedčenia o maturitnej skúške.
* V prípade, že uchádzač nedoručí všetky vyššie uvedené dokumenty súvisiace s pritajím na štúdium, bude vyradený z prijímacieho konania.
* Administratívny poplatok za prijímacie konanie uchádzači uhradia bankovým prevodom, príp. poštovým peňažným poukazom, pričom doklad o úhrade poplatku musí byť doložený k prihláške.
* Uchádzači, ktorí maturitnú skúšku vykonajú v šk. r. 2019/2020, zašlú po maturite bezodkladne úradne overenú kópiu maturitného vysvedčenia na adresu Fakulty manažmentu.
* Uchádzač o štúdium na Fakulte manažmentu môže na túto fakultu podať **aj viac prihlášok** na štúdium – na rôzne študijné programy aj formy štúdia.
* Ďalšie informácie týkajúce sa prijímania uchádzačov na bakalárske štúdium budú zverejnené na internetovej stránke PU v Prešove ako aj na stránke Fakulty manažmentu <https://www.unipo.sk/fakulta-manazmentu>, ktorú **odporúčame permanentne sledovať**.
* Uchádzačom so špecifickými potrebami odporúčame pred podaním prihlášky kontakt s koordinátorkou pre študentov so špecifickými potrebami, ktorou je PhDr. Tatiana Lorincová, PhD. (tatiana.lorincova@unipo.sk).
* Uchádzač, ktorý dostal rozhodnutie o neprijatí môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.
1. **Podmienky prijatia na štúdium v 2. stupni štúdia (magisterské štúdium)**
* Základnou podmienkou prijatia na magisterské štúdium na Fakultu manažmentu je absolvované vysokoškolské vzdelanie 1. stupňa (bakalárskeho štúdia).
* Ďalšou jednotnou podmienkou **pre všetkých uchádzačov**, ktorí nie sú absolventmi Fakulty manažmentu **je** **preukázanie požadovanej úrovne vedomostí** **z učiva patriaceho do jadra základu príslušného bakalárskeho študijného programu:**
* **Manažment v študijnom odbore Ekonómia a manažment** akreditovaného a študovaného na Fakulte manažmentu;
* **Environmentálny manažment v študijnom odbore Ekologické a environmentálne vedy**  akreditovaného a študovaného na Fakulte manažmentu.
* Prihláška na magisterské štúdium musí byť zaslaná do 31.05.2020, prílohy je možné zaslať najneskôr s dokladom o ukončení bakalárskeho stupňa štúdia. Preferujeme zaslanie elektronickej prihlášky (bod a).

 a) Riadne a úplné vypísanie **elektronickej prihlášky** na štúdium a jej zaslanie prostredníctvom internetu (prihláška je dostupná v systéme MAIS [www.unipo.sk](http://www.unipo.sk)) a súčasnezaslanie **vytlačenej a vlastnoručne podpísanej elektronickej prihlášky** na adresu fakulty s prílohami:

* štruktúrovaný životopis,
* originál dokladu o zaplatení poplatku za prijímacie konanie,
* úradne overená fotokópia diplomu a vysvedčenia,
* výpis výsledkov štúdia (s uvedením váženého aritmetického priemeru za celé obdobie bakalárskeho štúdia).

 b) alebo zaslanie úplne vypísanej a vlastnoručne podpísanej **prihlášky na tlačive Ševt-u** na adresu fakulty s prílohami:

* štruktúrovaný životopis,
* originál dokladu o zaplatení poplatku za prijímacie konanie,
* úradne overená fotokópia diplomu a vysvedčenia,
* výpis výsledkov štúdia (s uvedením váženého aritmetického priemeru za celé obdobie bakalárskeho štúdia).
* Uchádzač so záujmom o  **študijný program v anglickom jazyku** vypĺňa zverejnenú prihlášku v anglickom jazyku *„An application form for Master’s study in English“* (<https://www.unipo.sk/en/faculty-of-management/study/admissionprocedure/>).
* Administratívny poplatok za prijímacie konanie uchádzači uhradia bankovým prevodom, príp. poštovým peňažným poukazom, pričom **doklad o úhrade poplatku musí byť doložený k prihláške**.
* V prípade, že uchádzač nedoručí všetky vyššie uvedené dokumenty súvisiace s pritajím na štúdium, bude vyradený z prijímacieho konania.
* Uchádzači o   magisterské štúdium, ktorí štátnu záverečnú skúšku 1. stupňa vysokoškolského štúdia (bakalárskeho) vykonajú v  akademickom roku 2019/2020, **sa prihlasujú na štúdium zaslaním prihlášky** (rovnako ako ostatní uchádzači o štúdium) **do 31. 05. 2020** ačo najskôr po úspešnom ukončení 1. stupňa štúdia zašlú úradne overené doklady o úspešnom ukončení vysokoškolského štúdia 1.stupňa – t.j. úradne overenú fotokópiu diplomu, vysvedčenia o štátnej skúške a výpis výsledkov štúdia (s uvedením váženého aritmetického priemeru za celé obdobie bakalárskeho štúdia) a ďalšie prílohy k prihláške na štúdium (štruktúrovaný životopis, doklad o uhradení poplatku za materiálne zabezpečenie prijímacieho konania).
* Uchádzač o štúdium na Fakulte manažmentu môže na túto fakultu podať **aj viac prihlášok** na štúdium – týka sa to aj študijných programov aj formy štúdia.
* Ďalšie informácie týkajúce sa prijímania uchádzačov na bakalárske štúdium budú zverejnené na internetovej stránke PU v Prešove ako aj na stránke Fakulty manažmentu https://www.unipo.sk/fakulta-manazmentu, ktorú odporúčame permanentne sledovať.
* Uchádzačom so špecifickými potrebami odporúčame pred podaním prihlášky kontakt s koordinátorkou. Koordinátorkou pre študentov so špecifickými potrebami je PhDr. Tatiana Lorincová, PhD. (tatiana.lorincova@unipo.sk).
* Uchádzač, ktorý dostal rozhodnutie o neprijatí môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.
1. **Podmienky prijatia na štúdium v 3. stupni štúdia (doktorandské štúdium)**

Základnou podmienkou prijatia na doktorandské štúdium je absolvované vysokoškolské vzdelanie 2. stupňa (magisterského alebo inžinierskeho) a úspešné vykonanie prijímacieho pohovoru pred komisiou. **V prípade, že uchádzač preukáže úspešné vykonanie testu SCIO (VŠP - Všeobecné študijné predpoklady, resp. OSP - Obecné studijní předpoklady), budú v komisii jeho výsledky brané do úvahy pri celkovom vyhodnocovaní uchádzača.**

Všetky podmienky týkajúce sa prijatia na doktorandské štúdium sú zverejnené na stránke: <https://www.unipo.sk/fakulta-manazmentu/veda-a-vyskum/doktorandske/>. Uvedené informácie na internetovej stránke odporúčame permanentne sledovať vzhľadom na operatívne upresnenia.

* Uchádzači o doktorandské štúdium v dennej forme štúdia, ktorí štátnu záverečnú skúšku 2. stupňa vysokoškolského stupňa (magisterského alebo inžinierskeho) vykonajú v akademickom roku 2019/2020, **sa prihlasujú na štúdium** (rovnako ako ostatní uchádzači o štúdium) **do 31. 05. 2020** azašlú najneskôr **do 01. 07. 2020** úradne overené doklady o úspešnom ukončení vysokoškolského štúdia 2. stupňa (vysvedčenie o štátnej skúške a diplom).
* Uchádzač o štúdium na Fakulte manažmentu môže na túto fakultu podať **aj viac prihlášok** na štúdium – týka sa to aj študijných programov aj formy štúdia.
* V prípade, že uchádzač nedoručí všetky vyššie uvedené dokumenty súvisiace s pritajím na štúdium, bude vyradený z prijímacieho konania.
1. **Podmienky prijatia pre zahraničných uchádzačov o štúdium v slovenskom jazyku a pre uchádzačov o štúdium v anglickom jazyku (v prípade, ak predošlé vzdelanie neabsolvovali v Slovenskej republike alebo Českej republike):**

**Podmienkou prijatia na štúdium je predloženie dokladu - Rozhodnutia o uznaní rovnocennosti dokladov o vzdelaní (nostrifikácia).**

**Za zahraničného uchádzača o bakalárske štúdium je považovaný uchádzač, ktorý absolvoval stredoškolské štúdium mimo územia Slovenskej republiky.**

**Za zahraničného uchádzača o magisterské štúdium je považovaný uchádzač, ktorý absolvoval vysokoškolské štúdium 1. stupňa mimo územia Slovenskej republiky.** Pre podmienky prijímacieho konania na 2. stupeň štúdia **nie je** za zahraničného uchádzača považovaný:

* uchádzač, ktorý absolvoval štúdium v Českej republike, v prípade ak bolo toto štúdium realizované v českom jazyku,
* uchádzač, ktorý absolvoval štúdium na zahraničnej vysokej škole v Slovenskej republike, v prípade ak bolo štúdium realizované v slovenskom alebo českom jazyku.

*Pozn.: V prípade nejednoznačnosti bude zaradenie uchádzača komisionálne posúdené.*

1. **Pre zahraničných uchádzačov o bakalárske štúdium v slovenskom jazyku platia nasledujúce podmienky:**

Základnou podmienkou pre prijatie na štúdium prvého stupňa štúdia na Fakultu manažmentu je úplné stredné vzdelanie alebo úplné stredné odborné vzdelanie ukončené maturitnou skúškou. Ďalšou podmienkou pre prijatie uchádzačov na štúdium prvého stupňa v slovenskom jazyku štúdia je **preukázanie jazykovej spôsobilosti študovať v tomto jazyku**. V odôvodnených prípadoch môže akademický senát fakulty na návrh dekana tieto podmienky primerane prispôsobiť.

**Spôsob realizácie prijímacieho konania na bakalárske štúdium je uvedený v bode A a je rovnaký pre všetkých uchádzačov o bakalárske štúdium.** V zmysle uvedeného sú konkrétne podmienky pre prijatie zahraničných uchádzačov o bakalárske štúdium nasledovné:

1. Pre uchádzačov o štúdium zo zahraničia je posledným dňom na podávanie prihlášok pre štúdium v akad. roku 2020/2021 na Fakulte manažmentu **30. 04.** **2020.**
2. Prihlášku je nutné podať kompletne vyplnenú vrátane príloh do uvedeného termínu (preferujeme elektronickú prihlášku. K prihláške musia byť najneskôr do **30. 06. 2020** **doložené doklady** (v odôvodnených prípadoch môže akademický senát fakulty na návrh dekana tieto podmienky primerane prispôsobiť).:
* úradne preložené a overené doklady o dosiahnutí úplného stredného vzdelania alebo úplného stredného odborného vzdelania,
* stanovisko k ekvivalencii stredoškolského štúdia vydané Ministerstvom školstva, vedy výskumu a športu SR – t.j. prevod známok maturitnej skúšky do slovenského hodnotiaceho systému (ukrajinskí uchádzači ekvivalenciu nedokladujú),
* rozhodnutie o uznaní rovnocennosti dokladov o vzdelaní (tzv. nostrifikácia) vydaná príslušným Okresným školským úradom (v SR) (informácie odboru školstva týkajúce sa uznávania dokladov o vzdelaní sú dostupné na: <https://www.minv.sk/?uznavanie-dokladov-o-vzdelani-1>),
* životopis a motivačný list (v slovenskom jazyku pre štúdiu v slovenčine, v anglickom jazyku pre štúdium v angličtine),
* doklad o zaplatení poplatku za materiálne zabezpečenie prijímacieho konania.
1. Súčasťou prijímacieho konania pre štúdium v slovenskom jazyku je **overenie jazykovej spôsobilosti uchádzača študovať študijný program v slovenskom jazyku**, ktoré je realizované ústnou a písomnou formou v slovenskom jazyku a je povinné bez výnimky pre každého uchádzača. Uchádzač ho musí úspešne absolvovať.
2. Pozvánku na overenie jazykovej spôsobilosti zašle fakulta uchádzačovi najneskôr 14 dní pred termínom konania. Overenie jazykovej spôsobilosti môže uchádzač v jednom kole prijímacieho konania vykonať iba raz!
3. O prijatí na štúdium rozhoduje dekan fakulty na návrh prijímacej komisie. Členov prijímacej komisie menuje dekan fakulty.
4. Rozhodnutie o výsledkoch prijímacieho konania bude vyhotovené písomne do 30 dní od overenia splnenia podmienok (vrátane legislatívnych) na prijatie na štúdium.
5. Uchádzač, ktorý dostal rozhodnutie o neprijatí na štúdium má právo na základe písomnej žiadosti podanej najneskôr do 8 dní od doručenia rozhodnutia dekana, nahliadnuť do dokumentácie svojho prijímacieho konania v prítomnosti osôb poverených dekanom.
6. **Pre zahraničných uchádzačov o magisterské štúdium v slovenskom jazyku platia nasledujúce podmienky:**

Základnou podmienkou pre prijatie na štúdium druhého stupňa štúdia na Fakultu manažmentu je absolvovanie štúdia 1. stupňa (bakalárske štúdium). Ďalšou podmienkou pre prijatie uchádzačov na štúdium druhého stupňa štúdia na Fakultu manažmentu je preukázanie vedomostí v diferenčnom teste (informácie sú dostupné na: https://www.unipo.sk/fakulta-manazmentu/informacie/uchadzaci/).V odôvodnených prípadoch môže akademický senát fakulty na návrh dekana tieto podmienky primerane prispôsobiť.

**Spôsob realizácie prijímacieho konania na magisterské štúdium je uvedený v bode B a je rovnaký pre všetkých uchádzačov o magisterské štúdium.** V zmysle uvedeného sú konkrétne podmienky pre prijatie zahraničných uchádzačov o magisterské štúdium stanovené takto:

* + - 1. Termín zaslania prihlášky na štúdium je **do 31. 05. 2020.** Preferujeme elektronickú prihlášku.
			2. Prihlášku je nutné podať kompletne vyplnenú vrátane príloh do uvedeného termínu na predpísanom tlačive.
			3. K prihláške musia byť doložené najneskôr do **01. 07. 2020** doklady:
* úradne preložené a overené doklady o dosiahnutí 1. stupňa vysokoškolského vzdelania (diplom, vysvedčenie o štátnej skúške, doklad s uvedením celoštudijného priemeru bakalárskeho štúdia)
* rozhodnutie o uznaní rovnocennosti dokladov o vzdelaní (tzv. nostrifikácia); o nostrifikáciu je nutné požiadať príslušnú fakultu na Slovensku, ktorá identický alebo príbuzný program realizuje, v prípade nemožnosti je potrebné požiadať Ministerstvo školstva, vedy, výskumu a športu,
* životopis (v slovenskom jazyku pre štúdium v slovenčine, v anglickom jazyku pre štúdium v angličtine),
* doklad o zaplatení poplatku za materiálne zabezpečenie prijímacieho konania.
	+ - 1. Súčasťou prijímacieho konania je **diferenčný test realizovaný písomnou formou v slovenskom jazyku** a je povinný bez výnimky pre každého uchádzača. Uchádzač ho musí úspešne absolvovať (<https://www.unipo.sk/fakulta-manazmentu/informacie/uchadzaci/>).
			2. Pozvánku na diferenčný test zašle fakulta uchádzačovi najneskôr 14 dní pred termínom konania.
			3. O prijatí na štúdium rozhoduje dekan fakulty na návrh prijímacej komisie. Členov prijímacej komisie menuje dekan fakulty.
			4. Rozhodnutie o výsledkoch prijímacieho konania bude vyhotovené písomne do 30 dní od overenia splnenia podmienok (vrátane legislatívnych) na prijatie na štúdium.
			5. Uchádzač, ktorý dostal rozhodnutie o neprijatí môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.
			6. Uchádzač, ktorý dostal rozhodnutie o neprijatí na štúdium má právo na základe písomnej žiadosti podanej najneskôr do 8 dní od doručenia rozhodnutia dekana nahliadnuť do dokumentácie svojho prijímacieho konania v prítomnosti osôb poverených dekanom.
1. **Pre zahraničných uchádzačov o magisterské štúdium v anglickom jazyku platia nasledujúce podmienky:**

Základnou podmienkou pre prijatie na štúdium druhého stupňa štúdia na Fakultu manažmentu je absolvovanie štúdia 1. stupňa (bakalárske štúdium). Požadovaná úroveň jazyka pri uchádzačoch o štúdium v anglickom jazyku je minimálne B2 – stredne pokročilý (čo je potrebné preukázať diplomom alebo certifikátom, napr. TOEFL, IELTS a pod.). V odôvodnených prípadoch môže akademický senát fakulty na návrh dekana tieto podmienky primerane prispôsobiť.

**Spôsob realizácie prijímacieho konania na magisterské štúdium je uvedený v bode B a je rovnaký pre všetkých uchádzačov o magisterské štúdium.** V zmysle uvedeného sú konkrétne podmienky pre prijatie uchádzačov o magisterské štúdium stanovené takto:

1. Termín zaslania prihlášky na štúdium je **do 15. 02. 2020.**
2. Prihlášku je nutné podať kompletne vyplnenú vrátane príloh do uvedeného termínu na predpísanom tlačive a musí byť podpísaná uchádzačom.
3. Uchádzač so záujmom o  **študijný program v anglickom jazyku** vypĺňa zverejnenú prihlášku v anglickom jazyku *„An application form for Master’s study in English“* (<https://www.unipo.sk/en/faculty-of-management/study/admissionprocedure/>).
4. K prihláške musia byť doložené najneskôr do **01. 07. 2020** doklady:
* úradne preložené a notársky overené doklady o dosiahnutí 1. stupňa vysokoškolského vzdelania (diplom, vysvedčenie o štátnej skúške, výpis známok za jednotlivé predmety);
* certifikát alebo iný doklad preukazujúci požadovanú úroveň znalosti anglického jazyka;
* **rozhodnutie o uznaní rovnocennosti dokladov o vzdelaní** vydaný zahraničnými školami (tzv. **nostrifikácia**); doklad o vzdelaní získaný po absolvovaní vysokoškolského vzdelania I. alebo II. stupňa uznáva vysoká škola v SR, ktorá uskutočňuje študijný program v rovnakom alebo príbuznom študijnom odbore (rozhodnutie o rovnocennosti týchto dokladov o vzdelaní upravuje zákon č. 131/2002 Zb. o vysokých školách v znení neskorších predpisov a vyhláška č. 238/2005 o postupe pri uznávaní dokladov o vzdelaní);
* od držiteľov dokladov o vzdelaní, ktoré boli vydané v iných štátoch (mimo SR) sa tiež vyžaduje:
* **Apostille** – pri dokladoch o vzdelaní, ktoré boli vydané v štátoch, ktoré sú zmluvnými stranami Dohovoru o zrušení požiadavky vyššieho overenia zahraničných verejných listín z 5. októbra 1961 (tzv. Haagskeho dohovoru),
* **Legalizácia/superlegalizácia -** pri dokladoch o vzdelaní, ktoré boli vydané v štátoch, ktoré nie sú členským štátom Haagskeho dohovoru;
* životopis v anglickom jazyku;
* doklad o zaplatení poplatku za materiálne zabezpečenie prijímacieho konania.

*Pozn.: Študijné programy v anglickom jazyku sa otvoria iba pri dostatočnom počte prijatých uchádzačov.*

1. Fakulta môže určiť na prijatie na štúdium jednotlivých študijných programov ďalšie podmienky s cieľom zabezpečiť, aby sa na štúdium dostali uchádzači s potrebnými schopnosťami a predpokladmi. Určené podmienky a spôsob overovania ich splnenia musia umožňovať výber uchádzačov, ktorí prejavia najvyššiu mieru schopností na štúdium.
2. O prijatí na štúdium rozhoduje dekan fakulty na návrh prijímacej komisie. Členov prijímacej komisie menuje dekan fakulty.
3. Rozhodnutie o výsledkoch prijímacieho konania bude vyhotovené písomne do 30 dní od overenia splnenia podmienok (vrátane legislatívnych) na prijatie na štúdium.
4. Uchádzač, ktorý dostal rozhodnutie o neprijatí môže podať žiadosť o preskúmanie tohto rozhodnutia. Žiadosť sa podáva dekanovi fakulty v lehote do ôsmich dní odo dňa doručenia rozhodnutia o neprijatí.
5. Uchádzač, ktorý dostal rozhodnutie o neprijatí na štúdium má právo na základe písomnej žiadosti podanej najneskôr do 8 dní od doručenia rozhodnutia dekana nahliadnuť do dokumentácie svojho prijímacieho konania v prítomnosti osôb poverených dekanom.
6. **Pre zahraničných uchádzačov o doktorandské štúdium platia nasledujúce podmienky:**
7. Pre zahraničných uchádzačov o doktorandské štúdium platia všetky podmienky a informácie uvedené pod písmenom „C“.
8. K prihláške musia byť doložené doklady:
* úradne preložené a overené doklady o dosiahnutí 2. stupňa vysokoškolského vzdelania,
* rozhodnutie o uznaní rovnocennosti dokladov o vzdelaní vydaný zahraničnými školami (tzv. nostrifikácia),
* od držiteľov dokladov o vzdelaní, ktoré boli vydané v iných štátoch (mimo SR) sa tiež vyžaduje:
* Apostille – pri dokladoch o vzdelaní, ktoré boli vydané v štátoch, ktoré sú zmluvnými stranami Dohovoru o zrušení požiadavky vyššieho overenia zahraničných verejných listín z 5. októbra 1961 (tzv. Haagskeho dohovoru),
* Legalizácia/superlegalizácia - pri dokladoch o vzdelaní, ktoré boli vydané v štátoch, ktoré nie sú členským štátom Haagskeho dohovoru;
1. Samoplatcovia sú prijímaní na základe zmluvy – v súlade s platnými právnymi predpismi.

**Prijímacie konanie – spôsob realizácie je rovnaký pre každý z bakalárskych študijných programov na Fakulte manažmentu (v slovenskom jazyku):**

1. **Spôsob realizácie prijímacieho konania na bakalárske štúdium:**

Uchádzači o bakalárske štúdium budú prijímaní v prijímacom konaní **bez vykonávania prijímacej skúšky**.

|  |
| --- |
| **Uchádzači o štúdium môžu v prípade záujmu vykonať NEPOVINNÝ test SCIO** (viac na [www.scio.cz](http://www.scio.cz)).**Automaticky a prednostne prijatí na štúdium budú všetci tí uchádzači o štúdium 1. stupňa (bakalárskeho), ktorí na nepovinnom teste SCIO „Všeobecné študijné predpoklady“ (resp. Obecné studijní předpoklady) dosiahnu percentil viac ako 50 (vrátane) - ide o prijatie bez ohľadu na priemer známok z maturitnej skúšky, pri dodržaní podmienky predloženia svojho platného maturitného vysvedčenia.** Títo uchádzači budú prijatí bez vyhodnocovania algoritmom, avšak podmienkou ich zápisu na štúdium bude doloženie maturitného vysvedčenia. |

**Prijatí budú všetci tí uchádzači o štúdium** 1. stupňa (bakalárske), ktorí sa umiestnia v poradí od najlepšieho výsledku do stanoveného počtu uchádzačov podľa kapacít fakulty.

Poradie uchádzačov pre prijatie na bakalárske štúdium sa vytvorí výlučne na základe uznania výsledkov zo strednej školy s možnosťou započítania bonusov. Poradie vytvára algoritmus zverejnený na web stránke fakulty <https://www.unipo.sk/fakulta-manazmentu>. V prvom kroku algoritmu sa poradie vytvára na základe aritmetických priemerov známok z maturitného vysvedčenia so zohľadnením typu strednej školy.

Pre prijatie na bakalárske štúdium budú posudzované **výsledky maturitných skúšok všetkých typov, zo všetkých typov škôl** v kategóriách:

* absolventi gymnázia,
* absolventi inej strednej odbornej školy.

**Každý uchádzač** sa umiestni v poradí pre prijatie na štúdium - **aj keď nematuroval z matematiky a z cudzích jazykov.**

Uchádzač musí predložiť v stanovenom termíne maturitné vysvedčenie o absolvovanej platnej maturitnej skúške; v prípade zahraničného uchádzača aj nostrifikáciu (uznanie rovnocennosti dokladov o vzdelaní vydaných zahraničnými školami).

**Na poradie najlepších uchádzačov pre prijatie na štúdium 1. stupňa (bakalárske) budú vplývať najväčšou váhou tieto faktory:**

* 1. Súčin aritmetického priemeru známok z maturitnej skúšky a koeficientu za typ absolvovanej strednej školy (povinná časť)
	2. Systém bonusov, o ktoré sa príslušný koeficient znižuje (nepovinná časť):
1. bonus za test SCIO „Všeobecné študijné predpoklady“ (resp. Obecné studijní předpoklady), bližšie v dokumente Algoritmus vytvárania poradia pre bakalárske štúdium,
2. známky na maturitnom vysvedčení z profilujúcich predmetov, a to z matematiky a z cudzích jazykov (anglický, nemecký, francúzsky, ruský, španielsky), ktoré budú systémovo zohľadnené bonifikáciou,
3. bonus za umiestnenie v Ekonomickej olympiáde.

V prípade rovnosti dvoch alebo viacerých uchádzačov v poradí pre prijatie na základe dosiaľ uplatnených hodnotení rozhodujú o poradí lepšie výsledky z koncoročného vysvedčenia za posledný ročník, ktoré si Fakulta manažmentu dodatočne vyžiada.

Pre všetky tri bakalárske študijné programy sa takto vytvorí 6 samostatných rôznych poradí pre prijatie najlepších uchádzačov:

* samostatné poradie pre uchádzačov o denné štúdium v slovenskom jazyku pre študijný program Manažment
* samostatné poradie pre uchádzačov o externé štúdium v slovenskom jazyku pre študijný program Manažment,
* samostatné poradie pre uchádzačov o denné štúdium v slovenskom jazyku pre študijný program Turizmus, hotelierstvo a kúpeľníctvo,
* samostatné poradie pre uchádzačov o externé štúdium v slovenskom jazyku pre študijný program Turizmus, hotelierstvo a kúpeľníctvo,
* samostatné poradie pre uchádzačov o denné štúdium v slovenskom jazyku pre študijný program Environmentálny manažment,
* samostatné poradie pre uchádzačov o externé štúdium v slovenskom jazyku pre študijný program Environmentálny manažment,

Všetkým uchádzačom o štúdium odporúčame permanentne sledovať web stránku fakulty (<https://www.unipo.sk/fakulta-manazmentu>), kde budú priebežne publikované všetky schválené upresnenia pre akademický rok 2020/2021.

V rámci štúdia manažmentu študenti absolvujú predovšetkým predmety vytvárajúce profil absolventa – konkrétne študijné plány sú dostupné k nahliadnutiu na webovom sídle fakulty <https://www.unipo.sk/fakulta-manazmentu> - Štúdium - Akreditované študijné programy.

Po prijatí na bakalárske štúdium v študijnom programe **Manažment** si na zápise študent vyberá jeden **z piatich povinne voliteľných blokov predmetov** prehlbujúcich učivo v jednej z uvedených oblastí, ktoré študenta vnútorne zameriavajú dominantne na jednu z nasledujúcich oblastí: *(vyučovanie bloku je podmienené dostatočným počtom záujemcov)*

* **digitálny marketing,**
* **manažérska informatika,**
* **manažment ľudských zdrojov**,
* **manažment turizmu a hotelierstva**
* **obchod, marketing a psychológia obchodu.**

**Absolventi bakalárskeho štúdia** ktoréhokoľvek z 3 študijných programov na Fakulte manažmentu (Manažment; Turizmus, hotelierstvo a kúpeľníctvo; Environmentálny manažment), budú môcť po splnení kritérií prijímacieho konania pokračovať na Fakulte manažmentu, v akreditovanom **magisterskom študijnom programe Manažment,** so zapísaním si jednej z uvedených špecializácií – blokov povinne voliteľných predmetov:*(vyučovanie bloku je podmienené dostatočným počtom záujemcov)*

* **manažérska informatika,**
* **manažment ľudských zdrojov,**
* **manažment turizmu a hotelierstva,**
* **obchod, marketing a psychológia obchodu;**

alebo bude môcť po splnení kritérií prijímacieho konania pokračovať v akreditovanom **magisterskom** **študijnom programe Environmentálny manažment**.

1. **Spôsob realizácie prijímacieho konania na magisterské štúdium:**

|  |
| --- |
| ***Uchádzači o štúdium môžu v prípade záujmu vykonať NEPOVINNÝ test SCIO (****viac na*[*www.scio.cz*](http://www.scio.cz)***).******Automaticky a prednostne prijatí na štúdium budú všetci tí uchádzači o štúdium 2. stupňa (magisterského), ktorí na nepovinnom teste SCIO „Všeobecné študijné predpoklady“ (resp. Obecné studijní předpoklady) dosiahnu percentil viac ako 50 (vrátane) - ide o prijatie bez ohľadu na priemer známok z bakalárskej štátnej skúšky, bez ohľadu na celoštudijný priemer a bez ohľadu na výsledok diferenčného testu, pri dodržaní podmienky predloženia svojho vysvedčenia o štátnej skúške a diplomu o ukončení vysokoškolského štúdia 1. stupňa (bakalárskeho štúdia).****Títo uchádzači budú prijatí bez vyhodnocovania algoritmom, avšak podmienkou ich zápisu na štúdium bude preukázanie ukončenia 1. stupňa vysokoškolského štúdia.* |

Poradie pre prijatie na magisterské štúdium na Fakulte manažmentu sa **pre všetkých uchádzačov vytvára nasledovne:**

1. **Bez vykonávania prijímacej skúšky (a bez vykonania diferenčného testu, t.j. na základe výslednej číselnej hodnoty (ktorá pozostáva z priemeru známok z bakalárskej štátnej skúšky a celoštudijného priemeru známok  na Fakulte manažmentu)).** Platíto pre všetkých tých uchádzačov o magisterské štúdium (2-ročné denné a 3-ročné externé) na Fakulte manažmentu, ktorí sú absolventmi akreditovaného bakalárskeho študijného programu absolvovaného na Fakulte manažmentu. Poradie uchádzačov pre prijatie sa vytvorí na základe aritmetického priemeru známok z ich štátnej záverečnej skúšky bakalárskej a váženého aritmetického priemeru všetkých absolvovaných predmetov v rámci bakalárskeho štúdia – smerom od najlepšieho známkového priemeru (tento aritmetický priemer je v algoritme veličinou nazvanou „výsledná číselná hodnota“).

Aj uchádzači o štúdium - absolventi bakalárskeho štúdia na Fakulte manažmentu, môžu požiadať o vykonanie diferenčného testu (definovanom v nasledujúcom odseku 2.2.) podpísanou samostatnou písomnou žiadosťou adresovanou dekanovi fakulty najneskôr do 31.3.2020. V prípade takéhoto požiadania o vykonanie diferenčného testu následná neúčasť uchádzača na jeho písaní (termín konania obdrží uchádzač v pozvánke) znamená výsledok „nevyhovel“. Známka „nevyhovel“ v diferenčnom teste znamená nesplnenie podmienok pre prijatie na magisterské štúdium.

1. **Na základe priemeru známok z bakalárskej štátnej skúšky, celoštudijného priemeru bakalárskeho štúdia a diferenčného testu pozostávajúceho z vybraných okruhov učiva bakalárskeho študijného programu na Fakulte manažmentu.** V prípade, že nemajú uchádzači absolvované vysokoškolské vzdelanie 1. stupňa (bakalárskeho) v  študijnom programe na Fakulte manažmentu sú povinní vykonať diferenčný test týmto spôsobom:

Diferenčný test je písomný test z vybraných okruhov učiva jadra základu bakalárskeho študijného programu Manažment / Environmentálny manažment na Fakulte manažmentu (v závislosti od toho, na ktorý študijný program na uchádzač hlási). Okruhy tém testu sú zverejnené na internetovej hlavnej stránke fakulty ([www.unipo.sk/fakulta-manazmentu](http://www.unipo.sk/fm)). Výsledná známka z tohto diferenčného testu spolu s aritmetickým priemerom známok zo štátnej bakalárskej skúšky uchádzača a váženým celoštudijným priemerom vytvára na základe algoritmu zverejneného na internetovej hlavnej stránke fakulty ([www.unipo.sk/fakulta-manazmentu](http://www.unipo.sk/fm)) výslednú číselnú hodnotu, ktorá plní rovnocenne tú istú úlohu ako výsledná hodnota absolventov študijného programu na Fakulte manažmentu, zoraďovaných do poradia podľa známkového priemeru z uvedenej bakalárskej štátnej skúšky a celoštudijného priemeru (ako je definované v bode 2.1. bez diferenčného testu). Teda uchádzači s takto získanou „výslednou číselnou hodnotou“ získavajú úplne rovnocenným spôsobom príslušnú svoju pozíciu v spoločnom poradí pre prijatie.

Celkové spoločné poradie všetkých uchádzačov o magisterské štúdium v danej forme štúdia sa vytvorí na základe algoritmom definovaných výsledných číselných hodnôt podľa príslušného jedného z bodov 1) a 2).

**Prijatí budú všetci tí uchádzači** o magisterské štúdium, ktorí sa umiestnia v celkovom poradí od najlepšej výslednej číselnej hodnoty (najnižšej) do stanoveného počtu uchádzačov podľa kapacít fakulty, čo vytvára limit maximálneho počtu prijatých uchádzačov o  magisterské štúdium na Fakulte manažmentu.

Podľa toho istého vyššie popísaného algoritmu sa vytvorí 6 samostatných celkových poradí pre prijatie najlepších uchádzačov:

* samostatné poradie pre uchádzačov o denné štúdium v slovenskom jazyku pre študijný program Manažment,
* samostatné poradie pre uchádzačov o externé štúdium v slovenskom jazyku pre študijný program Manažment,
* samostatné poradie pre uchádzačov o denné štúdium v slovenskom jazyku pre študijný program Environmentálny manažment,
* samostatné poradie pre uchádzačov o externé štúdium v slovenskom jazyku pre študijný program Environmentálny manažment,
* samostatné poradie pre uchádzačov o denné štúdium v anglickom jazyku pre študijný program Manažment,
* samostatné poradie pre uchádzačov o externé štúdium v anglickom jazyku pre študijný program Manažment.

**Spôsob realizácie prijímacieho konania na magisterské štúdium (Mgr.) v anglickom jazyku je rovnaký ako pre ostatných uchádzačov o magisterské štúdium.** O prípadnej zmene schválenej akademickým senátom FM budú uchádzači informovaní na webovom sídle FM.

1. **Spôsob realizácie prijímacieho konania na doktorandské štúdium (PhD.):**

Uchádzači o doktorandské štúdium budú prijímaní po splnení podmienok uvedených v bode v predošlom texte, t.j. v časti „Podmienky prijatia - C) Podmienky prijatia na štúdium v 3. stupni štúdia (doktorandské štúdium)“, a to v prijímacom konaní na základe komisionálnej prijímacej skúšky na základe vyjadrenia skúšobnej komisie.

Pre dva doktorandské študijné programy bude vytvorených 6 samostatných poradí pre prijatie najlepších uchádzačov:

* samostatné poradie pre uchádzačov o denné štúdium v slovenskom jazyku pre študijný program Manažment,
* samostatné poradie pre uchádzačov o externé štúdium v slovenskom jazyku pre študijný program Manažment,
* samostatné poradie pre uchádzačov o denné štúdium v slovenskom jazyku pre študijný program Environmentálny manažment,
* samostatné poradie pre uchádzačov o externé štúdium v slovenskom jazyku pre študijný program Environmentálny manažment,
* samostatné poradie pre uchádzačov o denné štúdium v anglickom jazyku pre študijný program Manažment,
* samostatné poradie pre uchádzačov o externé štúdium v anglickom jazyku pre študijný program Manažment.

Všetky podrobné podmienky a informácie o prijímacom konaní na doktorandské štúdium na Fakultu manažmentu sú uverejnené na internetovej stránke <https://www.unipo.sk/fakulta-manazmentu> (v sekcii „Veda a výskum“, podsekcii „Doktorandské štúdium“).

**Spôsob realizácie prijímacieho konania na doktorandské štúdium (PhD.) v anglickom jazyku je rovnaký ako pre ostatných uchádzačov o doktorandské štúdium.**

**Všeobecné údaje o prijímacom konaní**

Uchádzač môže na fakultu podať aj viac prihlášok. Prihláška na štúdium musí byť riadne a úplne vypísaná a doložená požadovanými prílohami. Administratívny poplatok za prijímacie konanie uchádzači uhradia poštovým peňažným poukazom, jeden diel poštovej poukážky o úhrade poplatku je potrebné nalepiť na 3. stranu prihlášky. **Prihláška musí byť uchádzačom vlastnoručne podpísaná**.

Koordinátor pre uchádzačov (študentov) so špecifickými potrebami: PhDr. Tatiana Lorincová, PhD. (tatiana.lorincova@unipo.sk)

Koordinátor pre uchádzačov (študentov) zo zahraničia: Mgr. Vladimír Čema, PhD. (vladimir.cema@unipo.sk)

#### Uplatnenie absolventov

#### Uplatnenie absolventov v ekonomickom študijnom programe Manažment:

U absolventov fakulty v ekonomickom študijnom programe Manažment toto štúdium vytvára vzdelanostné predpoklady pre možnosti uplatniť sa na trhu práce v podnikoch a iných organizáciách v konkrétnych ekonomických pozíciách a ekonomických činnostiach organizácií a v prípade ďalších osobnostných a skúsenostných predpokladov aj v manažérskych oblastiach rôzneho stupňa v závislosti od týchto schopností. Profil absolventa ekonomického študijného programu Manažment je daný povinnými vyučovacími predmetmi, ako napríklad makroekonómia, mikroekonómia, financie a mena, účtovníctvo, kalkulácie a rozpočty, podnikové plánovanie, operačný manažment, finančno-ekonomická analýza, informatika, IT v manažmente a manažment informačných systémov, podniková ekonomika, podnikové financie, podnikanie v malých a stredných podnikoch, kontrola a controlling, marketing, manažment, manažment ľudských zdrojov,  národohospodárstvo, svetová ekonomika a medzinárodné ekonomické vzťahy, psychológia, sociálna psychológia, právo, metódy a metodológia sociálneho výskumu, štatistika atď. (podrobnosti o študijných plánoch v akreditovaných študijných programoch sú zverejnené na webovej stránke fakulty: <https://www.unipo.sk/fakulta-manazmentu/vzdelavanie/akreditovanesp/>). Študent si popri  takýchto povinných (a pre všetkých rovnakých) predmetoch môže vybrať zo štyroch povinne voliteľných blokov predmetov, ktoré prehlbujú učivo a špecializujú študenta buď pre oblasť „Manažment ľudských zdrojov“, „Obchod, marketing a psychológia obchodu“, „Manažérska informatika“, alebo pre oblasť „Manažment turizmu a hotelierstva“ (viď podrobnejšie študijné plány). Fakulta pripravuje aj bloky povinne voliteľných predmetov pre ďalšie oblasti.

Štúdium vytvára u absolventov predpoklady a možnosti, aby sa títo absolventi mohli stávať katalyzátormi úspešných zmien v podnikoch aj v ďalších organizáciách. Súčasne aj kvalifikovane vytvárať nové ďalšie podniky (a tak aj ďalšie nové pracovné miesta). (Prirodzene, makroekonomické prostredie, situácia krajiny, hospodárske krízy a ďalšie pôsobenie okolia majú silný a nepopierateľný vplyv na možnosti uplatnenia sa absolventov všetkých odborov vysokých škôl a kladú zvýšené nároky na všetky atribúty a danosti absolventa ako osobnosti). Popri bazálnom ekonomicko-manažérskom vzdelaní spolupôsobia na možnosti dosahovania rôznych manažérskych pozícií absolventov súčasne ich ďalšie schopnosti, osobnostné predpoklady, danosti aj skúsenosti. Cieľom a ambíciou je na báze kvalifikácie, znalostí a prejavených vlôh prispievať k zvyšovaniu konkurenčnej schopnosti podnikov.

Už absolventi bakalárskeho štúdia sú (podľa vybraného bloku povinne voliteľných predmetov) orientovaní a profilovaní dominantne na jednu z oblastí, v ktorých sa počas štúdia hlbšie špecializovali:

* obchod, marketing a psychológia obchodu,
* digitálny marketing,
* manažérska informatika,
* manažment ľudských zdrojov,
* manažment turizmu a hotelierstva.

Po doplnení 2. stupňa štúdia (magisterského) sa môžu absolventi v prípade aj osobnostných predpokladov a skúseností uplatniť na vyšších ekonomických a manažérskych pozíciách, ale tiež vo výskume a vo výchovno-vzdelávacích inštitúciách. Podľa vybraného bloku povinne voliteľných predmetov sú orientovaní a profilovaní dominantne na jednu z uvedených oblastí v ktorých sa počas štúdia hlbšie špecializovali:

* obchod, marketing a psychológia obchodu,
* manažérska informatika,
* manažment ľudských zdrojov,
* manažment turizmu a hotelierstva.

Na základe doktorského rigorózneho konania v ekonomickom študijnom programe Manažment v študijnom odbore Ekonómia a manažment získa absolvent akademický titul „PhDr.“

Po absolvovaní doktorandského štúdia, t. j. 3. stupňa štúdia, sa absolventi môžu uplatniť na univerzitách a ďalších vedecko-výskumných pracoviskách, a tiež na tých špičkových odborných pozíciách v manažmente organizácií v praxi, kde tento najvyšší stupeň štúdia spolu s osobnostnými predpokladmi je vyžadovaný.

**Uplatnenie absolventa v študijnom programe v oblasti služieb Turizmus, hotelierstvo a kúpeľníctvo:**

Štúdium vytvára vzdelanostné predpoklady pre možnosti uplatnenia sa v nasledujúcich oblastiach: Absolvent I. stupňa štúdia v odbore Ekonómia a manažment, v študijnom programe „Turizmus, hotelierstvo a kúpeľníctvo“ je pripravovaný pre možnosti uplatnenia ako kvalifikovaného odborníka v oblasti podnikania v cestovnom ruchu, v hotelierstve a kúpeľníctve. Má poznať základy ekonomických funkcií cestovného ruchu, má prehľad vo výskumných metódach s možnosťou ich aplikácií v turizme, najmä kvantitatívnych metód, kvalitatívnych metód, metód regionalizácie, kartografických a ďalších metód. Osobitný dôraz je kladený na odborné ekonomické a manažérske, psychologické, právne, metódy marketingu vhodné pre podnikanie v podnikoch cestovného ruchu. Absolvent má poznať základy technológie hotelierstva, gastronómie a má prehľad o základoch terminológie, teórie a metodológie fyzioterapie, balneológie a kúpeľníctva.

Komplex fenoménu cestovného ruchu absolvent chápe holisticky v interakcii aktérov cestovného ruchu verzus regionálne podmienky turizmu. Špecifikom absolventa „Turizmu, hotelierstva a kúpeľníctva“ je rozvíjanie vzdelanostných predpokladov a schopnosti aktívne komunikovať minimálne dvoma cudzími jazykmi, organizovať podujatia a animácie v cestovnom ruchu a aktívne sa začleniť do podnikania v cestovnom ruchu ako praktik, ako podnikateľ, alebo v pozíciách stredného manažmentu v cestovnom ruchu.

Medzi teoretické vedomosti absolventa patrí zvládnutie základov ekonomických, psychologických a právnych kategórií potrebných pre podnikanie v cestovnom ruchu, zvládnutie základov terminológie a metodológie cestovného ruchu, zvládnutie základov manažmentu a marketingu cestovného ruchu, poznanie zásad regionalizácie cestovného ruchu na Slovensku, regionalizácie európskych a svetových destinácií cestovného ruchu, zvládnutie základov poskytovania balneológie, fyzioterapie a kúpeľných služieb, poznanie zásad používania turistických máp a navigačných systémov a pozná základy kartografickej tvorby. Medzi praktické vedomosti, schopnosti a zručnosti má patriť disponovanie schopnosťou vypracovať podnikateľský plán v podniku cestovného ruchu a v kúpeľných zariadeniach, schopnosťou valorizácie a dodržiavanie kvality služieb v podnikoch cestovného ruchu a v kúpeľných zariadeniach, schopnosťou využívať dostupné komunikačné médiá na získavanie informácií v cestovnom ruchu, ale aj aktívne marketingové aktivity v cestovnom ruchu, schopnosťou sledovať aktuálne produkty v cestovnom ruchu, hotelierstve a kúpeľníctve a flexibilne sa prispôsobovať ich dynamike, disponovanie spôsobilosťou komunikovať minimálne dvoma cudzími jazykmi, schopnosťou vymedziť funkčné zázemie turistických destinácií, chápanie základných problémov technológií gastronómie a regionálnej gastronómie a enológie.

Medzi doplňujúce zručnosti a schopnosti, má patriť schopnosť organizovať podujatia a eventy v cestovnom ruchu a animácie v cestovnom ruchu, schopnosť organizovať sprievodcovskú činnosť, schopnosť analýzy a komunikácie a networkingu v podnikaní v cestovnom ruchu, praktické zručnosti absolvent získava praktickými stážami a terénnymi cvičeniami. Absolvent študijného programu Turizmus, hotelierstvo a kúpeľníctvo má byť v prípade osobnostných predpokladov a priori pripravený na pozície stredného a vyššieho manažmentu v podnikoch cestovného ruchu (súkromných a štátnych), v administratívnej správe a samospráve, orientovanej na cestovný ruch (Turistická informačná kancelária, Kultúrne informačné centrum) na pozície sprievodcu cestovného ruchu, pozície prevádzkara hotelového zariadenia a prevádzkara stravovacieho zariadenia, pozície prevádzkara v kúpeľníckych zariadeniach, pozície ekonóma a odborníka pre marketing kúpeľníckeho zariadenia, na pozície vedúceho prevádzky cestovnej agentúry, vedúceho prevádzky cestovnej kancelárie, a ďalšie ekonomické pozície a v prípade osobnostných a skúsenostných predpokladov na ďalšie manažérske pozície.

**Uplatnenie absolventa v ekonomicko–prírodovedeckom študijnom programe Environmentálny manažment:**

Absolvent je štúdiom profilovaný pre možnosť uplatnenia sa (v závislosti od jeho osobnostných a skúsenostných predpokladov) ako environmentálny manažér, t. j. riadiaci a koordinačný pracovník v oblasti starostlivosti o životné prostredie, aj v oblastiach environmentalistiky a ekonomiky vo vzťahu k životnému prostrediu. Pozná  práva a povinnosti prevádzkovateľov zariadení súvisiacich s ochranou životného prostredia a má základné informácie o novo zavádzaných systémoch environmentálneho manažérstva v subjektoch verejnej aj hospodárskej sféry. Absolvent je profilovaný pre získanie kompetencií pre tvorbu, modifikáciu a aplikáciu environmentálnej politiky na rôznych úrovniach štátnej správy, samosprávy a tretieho sektora. Pre využívanie získaných poznatkov na zvyšovanie environmentálneho uvedomenia obyvateľov. Do jeho profilu patrí zvládanie pedagogicko-psychologických nástrojov formovania verejnej mienky a zvyšovania angažovanosti obyvateľov smerom k trvalo udržateľnému spôsobu života v rôznych vekových kategóriách obyvateľov v rámci celoživotného vzdelávania.

Rozvíjané sú schopnosti zakladať a manažovať podnikateľské subjekty v rôznych oblastiach ekobiznisu: environmentálne služby, environmentálne poradenstvo, ako aj v priemyselných podnikoch. Široký základ ekonomických a manažérskych disciplín vytvára predpoklady pre uplatnenie sa absolventov nielen v subjektoch ekobiznisu, ale aj v ostatných podnikateľských subjektoch na pozícii ekonóm - manažér s hlbokými vedomosťami v oblasti udržateľného rozvoja subjektov a vysokým stupňom environmentálneho povedomia. Absolvent má disponovať vedomosťami o environmentálnych aspektoch a vplyvoch, pozná princípy racionálneho využívania prírodných zdrojov a legislatívne limity a normy v oblasti životného prostredia. Tieto vedomosti vie aplikovať pri riadení environmentálnych procesov, vrátane prevencie ekologických rizík a havárií. Rozvíjané sú schopnosti pracovať vo funkciách týkajúcich sa manažovania vplyvov technologických prevádzok výrobných podnikov na životné prostredie. Nájde uplatnenie v procesoch posudzovania vplyvov činností na životné prostredie, v procesoch hodnotenia jeho kvality a všade tam, kde je potrebné analyzovať zložky environmentálnych procesov. Rozvíjané sú schopnosti navrhovať ich implementáciu na rôznych úrovniach a prijímať efektívne manažérske rozhodnutia vo väzbe na trvalo udržateľný rozvoj. Vo vzťahu k podnikateľským subjektom sú u absolventa rozvíjané vzdelanostné predpoklady pre plnenie úloh spojených s implementáciou systémov environmentálneho manažérstva a ich prevádzkovaním, pre ovládanie systémov riadenia, rozhodovania, koordinovania a kontroly zdrojov, procesov a vzťahov organizácií zameraných  na riešenie environmentálnych problémov. Absolvent je pripravovaný pre možnosti participovať na príprave environmentálnych projektov, hľadať príležitosti pre financovanie environmentálnych projektov, kvantifikovať ekonomické náklady poškodzovania životného prostredia.

Po doplnení 2. stupňa štúdia (magisterského) sa môžu absolventi v prípade aj osobnostných predpokladov a skúseností uplatniť na vyšších ekonomických a manažérskych pozíciách, ale tiež vo výskume a vo výchovno-vzdelávacích inštitúciách. Absolvent odboru environmentálny manažment (2. stupeň) ovláda systém progresívneho riadenia, rozhodovania, koordinovania a kontroly zdrojov, procesov a vzťahov organizácií zameraných na riešenie environmentálnych problémov. Pozná a využíva systémy environmentálneho manažérstva a environmentálneho auditu, vyplývajúce z celosvetovo uznávaných dokumentov. Tvorí a aplikuje vzdelávacie a tréningové programy, dokáže simulovať, tvarovať a modelovať virtuálne mechanizmy správania sa prírodných a humánnych systémov a dopad harmonického alebo disharmonického (patologického) pôsobenia na životné prostredie, pozná metódy identifikácie, diagnostikovania a riadenia jednotlivcov a cieľových skupín. Koordinuje činnosť zainteresovaných zložiek pri riešení problémov životného prostredia na regionálnej a lokálnej úrovni. Absolvent ovláda systém progresívneho riadenia, rozhodovania, koordinovania a kontroly zdrojov, procesov a vzťahov organizácií zameraných na riešenie environmentálnych problémov, na tvorbu a ochranu životného prostredia v podmienkach formovania sa trvalo udržateľného rozvoja spoločnosti. Podporuje rozvoj konštruktívneho životného štýlu obyvateľov urbánnych a vidieckych systémov, má znalosti o mechanizmoch pôsobenia na verejnú mienku obyvateľov a ovláda nástroje na usmerňovanie rôznych cieľových skupín.

Na základe doktorského rigorózneho konania v ekonomicko-prírodovedeckom študijnom programe Environmentálny manažment v študijnom odbore Ekologické a environmentálne vedy získa absolvent akademický titul „RNDr.“ .

Po absolvovaní doktorandského štúdia, t. j. 3. stupňa štúdia, sa absolventi môžu uplatniť na univerzitách a ďalších vedecko-výskumných pracoviskách, a tiež na tých špičkových odborných pozíciách v manažmente organizácií v praxi, kde tento najvyšší stupeň štúdia spolu s osobnostnými predpokladmi je vyžadovaný.

V Prešove 17. 09. 2019 prof. Ing. Róbert Štefko, Ph.D.

 dekan FM PU

*Zverejnil: prodekan pre vzdelávanie 20.09.2019, aktualizované 31.03.2020*